**ZMLUVA O POSKYTOVANÍ PRÁVNYCH SLUŽIEB**

**č. ...............................**

uzavretá podľa § 269 ods. 2 zákona č. 513/1991 Z.z. Obchodného zákonníka v znení neskorších predpisov a podľa ust. zákona č. 343/2015 Z. z. o verejnom obstarávaní a o zmene

a doplnení niektorých zákonov v znení neskorších predpisov (ďalej len ako „zmluva“)

**Článok I.**

**Zmluvné strany**

**Objednávateľ:**

**Názov:** Pôdohospodárska platobná agentúra

**Sídlo:** Hraničná 12, 815 26 Bratislava

**IČO:** 30 794 323

**Zastúpený:** Mgr. Jozef Kiss, MA., generálny riaditeľ

**právna forma**: štátna rozpočtová organizácia s pôsobnosťou podľa § 9 a nasl. zákona č. 280/2017 Z. z. v spojení s § 21 a nasl. zákona č. 523/2004 Z.z.

**Bankové** **spojenie**: Štátna pokladnica

**Číslo účtu**: .............................................

(ďalej len ako "objednávateľ" alebo „PPA“)

a

**Poskytovateľ:**

**Názov:**

**Sídlo:**

**IČO:**

**DIČ:**

**IČ DPH:**

**Zastúpený:**

**právna forma**:

**Bankové** **spojenie**:

**Číslo účtu**: .............................................

(ďalej len ako „poskytovateľ“)

(ďalej spolu „objednávateľ“ a „poskytovateľ“ aj ako „zmluvné strany“)

**Článok II.**

**Úvodné ustanovenie**

Táto zmluva sa uzatvára v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky: „Právne služby najmä v oblasti trestného, obchodného, správneho a občianskeho práva.“

**Článok III.**

**Predmet zmluvy**

1. Predmetom zmluvy je záväzok poskytovateľa poskytnúť pre objednávateľa právne služby ktoré sú bližšie definované v bode 2 tohto Článku zmluvy, najmä v oblasti trestného, obchodného, správneho a občianskeho práva, a záväzok objednávateľa za riadne a včasné poskytnuté právne služby poskytovateľovi zaplatiť odmenu uvedenú v Článku V. tejto zmluvy (ďalej ako „predmet zmluvy“).
2. Predmetom poskytnutia právnych služieb sú predovšetkým činnosti, ktoré súvisia najmä, avšak nielen s plnením odborných úloh objednávateľa v oblasti poskytovania podpôr a dotácií v pôdohospodárstve a rozvoji vidieka a to najmä v oblastiach:
3. vypracovanie právnych analýz, stanovísk, odporúčaní, rozborov ohľadne rôznych postupov objednávateľa, pripomienok v právnych veciach vrátane posúdenia príslušných dokumentov, ktoré vyplývajú z riešenia sporných vecí v súvislosti s činnosťou objednávateľa,
4. právne poradenstvo vo veciach preskúmania zákonnosti postupov objednávateľa,
5. vypracovanie zmluvnej agendy a podporných podkladov súvisiacich so zmluvnou agendou uzatváranou objednávateľom vrátane komplexného právneho poradenstva,
6. právne analýzy a právne služby v súvislosti s legislatívou SR a EÚ týkajúcej sa pôsobnosti objednávateľa a súvisiacej s činnosťou objednávateľa,
7. vykonanie auditu zmluvnej agendy a podporných podkladov súvisiacich so zmluvnou agendou uzatváranou objednávateľom,
8. vypracovanie právnych analýz, stanovísk, odporúčaní, rozborov ohľadne rôznych postupov objednávateľa, pripomienok v právnych veciach vrátane posúdenia príslušných dokumentov, ktoré súvisia s postupmi a správnymi konaniami týkajúcimi sa pôsobnosti objednávateľa a súvisiacimi s činnosťou objednávateľa,
9. poskytovanie právnych služieb v iných oblastiach podľa potrieb a požiadaviek objednávateľa

(ďalej spolu ako „právne služby“).

1. Predpokladaný rozsah plnenia predmetu zmluvy poskytovateľom je 2400 človekohodín.

**Článok IV.**

**Miesto, čas a spôsob plnenia**

1. Miestom plnenia predmetu zmluvy je sídlo objednávateľa.
2. Poskytovateľ je povinný poskytovať právne služby vždy na základe vopred vystavenej písomnej požiadavky objednávateľa doručenej osobe oprávnenej podľa bodu 1 Článku XII. zmluvy prostredníctvom emailu. Súčasťou požiadavky objednávateľa musia byť všetky podklady potrebné k poskytnutiu právnych služieb poskytovateľom.
3. Poskytovateľ je povinný najneskôr na druhý pracovný deň po dni doručenia požiadavky potvrdiť objednávateľovi prijatie (akceptáciu) tejto požiadavky a prípadne vyzvať objednávateľa k doplneniu požiadavky o ďalšie potrebné podklady.
4. Poskytovateľ sa zaväzuje poskytovať právne služby v lehote do piatich (5) pracovných dní odo dňa doručenia úplnej a správnej požiadavky objednávateľa. V prípade neúplnej požiadavky sa plynutie lehoty uvedenej v prvej vete tohto bodu zmluvy pozastavuje až do dňa predloženia úplných a správnych podkladov.
5. V prípade vzniku právnych skutočností, ktoré si budú vyžadovať poskytnutie právnych služieb v kratšej lehote ako je päť (5) pracovných dní, sa poskytovateľ zaväzuje poskytnúť tieto právne služby v lehote určenej objednávateľom v požiadavke.

**Článok V.**

**Cena a platobné podmienky**

1. Objednávateľ sa zaväzuje za poskytovanie právnych služieb podľa tejto zmluvy zaplatiť poskytovateľovi dohodnutú jednotkovú cenu, a to sumu vo výške ..............,- Eur bez DPH za jednu hodinu, t.j. ...................... Eur s DPH za jednu hodinu. V prípade poskytnutia právnych služieb v rozsahu inom ako celá hodina, prináleží poskytovateľovi pomerná časť odmeny.
2. Jednotkové ceny za poskytnutie právnych služieb sú stanovené v zmysle zákona č. 18/1996 Z. z. o cenách v znení neskorších predpisov a na základe verejného obstarávania.
3. Jednotková cena zahŕňa všetky náklady poskytovateľa na poskytovanie právnych služieb podľa tejto zmluvy, pričom poskytovateľ je povinný do ceny predmetu zmluvy započítať všetky náklady spojené s plnením predmetu zmluvy podľa požiadaviek objednávateľa, ktoré sú uvedené v tejto zmluve a v Opise predmetu zákazky, ktorá tvorí prílohu č. 1 tejto zmluvy. Jednotková cena je konečná a záväzná počas celej doby platnosti tejto zmluvy a môže byť upravovaná len v dôsledku zmeny všeobecne záväzných právnych predpisov SR ovplyvňujúcich cenu poskytovaných právnych služieb (daňové predpisy, DPH a pod.).
4. Cena za poskytovanie právnych služieb sa určí ako násobok ceny pracovnej hodiny (človekohodina) a času skutočne vykonaných prác. K dohodnutej cene bude fakturovaná DPH v zodpovedajúcej výške stanovenej príslušným všeobecne záväzným právnym predpisom platným v SR.
5. Maximálna súhrnná výška ceny za poskytnutie právnych služieb počas platnosti a účinnosti tejto zmluvy je stanovená ako konečná a nesmie prekročiť sumu ----- EUR ( -------- EUR) bez DPH . Objednávateľ nie je povinný uvedený finančný limit v plnej výške vyčerpať.
6. Úhrada za predmet zmluvy bude realizovaná formou bezhotovostného platobného styku na základe poskytovateľom vystavenej faktúry a doručenej objednávateľovi, bez poskytnutia zálohovej platby.
7. Splatnosť faktúr je 30 dní odo dňa ich doručenia objednávateľovi.
8. Súčasťou vystavených faktúr bude zoznam vykonaných právnych služieb s uvedením počtu odpracovaných hodín vyplývajúcich z plnenia predmetu zmluvy.
9. Faktúra vystavená poskytovateľom musí obsahovať všetky náležitosti vyžadované príslušnými právnymi predpismi a prílohu so špecifikáciou poskytnutých jednotlivých úkonov právnych služieb. V prípade, že faktúra nespĺňa zákonom stanovené náležitosti (zákon č. 222/2004 Z. z. o dani z pridanej hodnoty v znení neskorších predpisov) alebo nie je vyhotovená v súlade s touto zmluvou alebo neobsahuje zoznam vykonaných právnych služieb v zmysle bodu 6 tohto Článku zmluvy, má objednávateľ právo vrátiť ju poskytovateľovi na zmenu a doplnenie s tým, že lehota splatnosti začne plynúť po doručení opravenej, resp. doplnenej faktúry.
10. DPH bude účtovaná v aktuálnej sadzbe podľa všeobecne záväzných právnych predpisov, platných v čase fakturácie.

**Článok VI.**

**Poskytovanie súčinnosti medzi zmluvnými stranami**

**a povinnosti zmluvných strán**

1. Objednávateľ sa zaväzuje poskytnúť poskytovateľovi všetku súčinnosť nevyhnutnú k riadnemu plneniu zmluvy v súlade s dohodnutými podmienkami.
2. Objednávateľ je povinný odovzdať poskytovateľovi všetky potrebné podklady a informácie potrebné k plneniu predmetu zmluvy, pričom zodpovedá za úplnosť a pravdivosť odovzdaných dokladov. Poskytovateľ je povinný v lehote určenej v bode 3 Článku IV. tejto zmluvy upovedomiť objednávateľa o neúplných a/alebo nesprávnych dokladoch, v záujme riadneho plnenia tejto zmluvy, v opačnom prípade zodpovedá za prípadné škody, ktoré opomenutím tejto povinnosti vzniknú objednávateľovi.
3. Zmluvné strany sú povinné bez zbytočného odkladu sa informovať o vzniku prekážok (na jednej alebo druhej strane), ktoré môžu čiastočne alebo úplne sťažiť resp. zmariť plnenie povinností vyplývajúcich zo zmluvy a vykonať všetky kroky za účelom ich odstránenia/prekonania.
4. Poskytovateľ sa zaväzuje bez zbytočného odkladu odstrániť všetky nedostatky vzniknuté pri plnení povinností podľa čl. III tejto zmluvy na základe predchádzajúceho upozornenia objednávateľa.
5. Poskytovateľ sa zaväzuje poskytovať objednávateľovi právne služby osobne, vo vlastnom mene, na vlastnú zodpovednosť a svoje nebezpečenstvo, podľa podmienok

dohodnutých v tejto zmluve a pokynov objednávateľa v súlade so zmluvou a všeobecne záväznými právnymi predpismi SR a EÚ.

1. Poskytovateľ sa zároveň zaväzuje poskytovať objednávateľovi služby riadne, včas, bez vád a nedostatkov.
2. Poskytovateľ je o skutočnosti súvisiacej s nebezpečenstvom vyčerpania maximálneho finančného limitu podľa bodu 5 Článku V. tejto zmluvy povinný písomne informovať objednávateľa najmenej 14 dní pred odhadovaným termínom vyčerpania maximálneho finančného limitu za právne služby. V prípade prekročenia maximálneho finančného limitu uvedeného v bode 5 Článku V. tejto zmluvy, poskytovateľ súhlasí s tým, že mu nevzniká nárok na zaplatenie tej časti odmeny, ktorá presiahne maximálny finančný limit stanovený v bode 5 Článku V. zmluvy.
3. Poskytovateľ sa zaväzuje chrániť práva a oprávnené záujmy objednávateľa, dôsledne využívať všetky zákonné prostriedky a uplatňovať všetko, čo podľa svojho presvedčenia a príkazu objednávateľa považuje za užitočné.
4. Poskytovateľ nemá nárok na zaplatenie odmeny za tie úkony právnej služby, pri ktorých nepostupoval s odbornou starostlivosťou.
5. Poskytovateľ sa zaväzuje riadiť pri plnení predmetu zmluvy pokynmi a požiadavkami objednávateľa a v súlade s jeho záujmami. Poskytovateľ sa zväzuje oznámiť objednávateľovi všetky okolnosti, ktoré zistil v súvislosti s poskytovaním právnych služieb, a ktoré môžu mať vplyv na zmenu pokynov objednávateľa.
6. Poskytovateľ nie je viazaný príkazmi objednávateľa, ak ide o obsah jeho právneho názoru. Poskytovateľ nie je viazaný pokynmi objednávateľa, ak sú v rozpore so všeobecne záväznými právnymi predpismi.
7. Každá zmluvná strana je povinná poskytnúť druhej zmluvnej strane všetky také informácie a podklady, ktoré môže druhá zmluvná strana dôvodne požadovať za účelom riadneho plnenia záväzkov a užívania práv vyplývajúcich z tejto zmluvy.
8. V prípade, ak požiadavka súvisí alebo sa týka právneho vzťahu objednávateľa s osobou, alebo s ňou personálne alebo majetkovo prepojenými osobami, ktorým poskytovateľ poskytuje alebo v posledných 5 rokoch pred uzavretím tejto zmluvy poskytoval právne služby, je povinný objednávateľa na túto skutočnosť upozorniť.

**Článok VII.**

**Ochrana osobných údajov**

1. Poskytovateľ je povinný postupovať pri spracúvaní osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov a Všeobecného nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES.
2. Poskytovateľ je povinný:
3. informovať bez zbytočného odkladu objednávateľa, ak má za to, že sa pokynom objednávateľa porušujú všeobecne záväzné právne predpisy týkajúce sa ochrany osobných údajov;
4. zachovávať mlčanlivosť o osobných údajoch získaných od objednávateľa, s ktorými príde do styku, a to aj po skočení platnosti tejto zmluvy;
5. spracúvať osobné údaje len na určený účel podľa čl. III. tejto Zmluvy;
6. spracúvať len také osobné údaje, ktoré rozsahom a obsahom zodpovedajú určenému účelu a sú nevyhnutné pre jeho dosiahnutie;
7. spracúvať iba správne, kompletné a aktuálne osobné údaje vo vzťahu k účelu ich spracúvania a naložiť s nesprávnymi a nekompletnými údajmi v súlade so zákonom;
8. udržiavať osobné údaje získané na rozdielne účely oddelene a zabezpečiť osobné údaje pred odcudzením, stratou, poškodením, zničením, neoprávneným prístupom, zmenou a rozširovaním, na tento účel prijme primerané technické, organizačné a personálne opatrenia zodpovedajúce spôsobu spracúvania osobných údajov;
9. neposkytovať a nesprístupňovať osobné údaje bez predchádzajúceho písomného súhlasu objednávateľa, okrem prípadov, ak poskytnutie a/alebo sprístupnenie je nevyhnutné na zabezpečenie spracúvania osobných údajov podľa tejto zmluvy alebo povinnosť poskytnutia a/alebo sprístupnenia osobných údajov vyplýva z osobitných právnych predpisov alebo na základe rozhodnutia orgánu verejnej moci;
10. poskytnúť súčinnosť objednávateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby pri uplatňovaní jej práv;
11. zlikvidovať osobné údaje dotknutých osôb bezodkladne po dosiahnutí účelu spracúvania osobných údajov; objednávateľ je oprávnený žiadať od poskytovateľa potvrdenie o zlikvidovaní osobných údajov, a poskytovateľ je povinný takejto požiadavke bezodkladne vyhovieť; týmto nie sú dotknuté ustanovenia všeobecne záväzných právnych predpisov ukladajúcich poskytovateľovi povinnosti uchovávania týchto osobných údajov;
12. zabezpečiť, že všetky ním určené oprávnené osoby budú pred spracúvaním osobných údajov poučené a zaviazané povinnosťou mlčanlivosti o týchto údajoch, a to aj po zániku ich právneho vzťahu k poskytovateľovi,
13. nahradiť objednávateľovi škodu, ktorá mu vznikne v dôsledku porušenia tejto zmluvy zo strany poskytovateľa;
14. vrátiť bezodkladne po zániku tejto zmluvy objednávateľovi všetky dokumenty obsahujúce osobné údaje, ktoré objednávateľ poskytol a vymazať všetky ich kópie/alternatíva: vymazať bezodkladne po zániku tejto zmluvy objednávateľovi všetky dokumenty obsahujúce osobné údaje, ktoré objednávateľ poskytol a vymazať všetky ich kópie; týmto nie sú dotknuté ustanovenia všeobecne záväzných právnych predpisov ukladajúcich poskytovateľovi povinnosti uchovávania týchto osobných údajov.
15. Spracúvanie osobných údajov poskytovateľom prostredníctvom inej osoby, t. j. prostredníctvom subdodávateľa je možné až po písomnom súhlase objednávateľa.
16. Objednávateľ vyhlasuje, že pri výbere poskytovateľa postupoval v súlade § 34 ods. 1 zákona o ochrane osobných údajov, t. j. dbal na odbornú, technickú, organizačnú a personálnu spôsobilosť poskytovateľa a jeho schopnosť poskytnúť dostatočné záruky na to, že sa prijmú primerané technické a organizačné opatrenia tak, aby spracúvanie spĺňalo zákonné požiadavky a aby sa zabezpečila ochrana práv dotknutej osoby.
17. Poskytovateľ sa zaväzuje odovzdať všetky podklady potrebné na poskytnutie služby v súlade s čl. III tejto zmluvy, v zaheslovanom ZIP súbore na poskytovateľom určenú e-mailovú adresu.

**Článok VIII.**

**Mlčanlivosť**

1. Poskytovateľ je povinný zachovávať mlčanlivosť o všetkých skutočnostiach, o ktorých sa dozvedel v súvislosti s poskytovaním právnych služieb pre objednávateľa.
2. Pozbaviť poskytovateľa povinnosti zachovávať mlčanlivosť môže objednávateľ a po jeho zániku iba jeho právny nástupca. Ak má objednávateľ viac právnych nástupcov, na účinné pozbavenie poskytovateľa povinnosti zachovávať mlčanlivosť sa vyžaduje súhlasný prejav vôle všetkých právnych nástupcov objednávateľa. Súhlas musí mať písomnú formu.
3. Poskytovateľ je povinný zachovávať mlčanlivosť aj v prípade, ak ho objednávateľ alebo všetci jeho právni nástupcovia pozbavia tejto povinnosti, ak usúdi, že pozbavenie povinnosti zachovávať mlčanlivosť je v neprospech objednávateľa.
4. Povinnosť zachovávať mlčanlivosť sa nevzťahuje na prípad, ak ide o:
5. zákonom uloženú povinnosť prekaziť spáchanie trestného činu,
6. ak je poskytnutie informácie vyžadované od dotknutej zmluvnej strany právnymi predpismi (napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov),
7. ak je informácia verejne dostupná z iného dôvodu ako je porušenie povinnosti mlčanlivosti dotknutou zmluvnou stranou,
8. pre účely akéhokoľvek súdneho, rozhodcovského, správneho alebo iného konania, ktorého je dotknutá zmluvná strana účastníkom,
9. ak je informácia poskytnutá so súhlasom druhej zmluvnej strany.

**Článok IX.**

**Delegovanie činností**

1. Zmluvné strany sa ďalej písomne dohodli na delegovaní činností v zmysle prílohy I bodom 1 písm. C Delegovaného nariadenia Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura v platnom znení.
2. Poskytovateľ sa zaväzuje vykonávať v zmysle Článku III. zmluvy delegované činnosti v súlade so všeobecne záväznými právnymi predpismi SR, príslušnými ustanoveniami legislatívy EÚ a s odbornou starostlivosťou, v súlade s touto zmluvou.
3. Poskytovateľ je povinný PPA predkladať informácie a podkladové dokumenty vo veci komplexného vykonávania predmetu zmluvy v určenej lehote a spôsobom podľa Článku III., IV. a VI. zmluvy.
4. Poskytovateľ je pri výkone delegovanej činnosti povinný overovať súlad pravidiel EÚ k predmetu zmluvy; má zodpovednosť za riadne plnenie delegovaných úloh uvedených v Článku III. zmluvy.
5. Poskytovateľ je podľa aktuálne platnej legislatívy SR povinný zachovávať mlčanlivosť o všetkých poznatkoch a informáciách, ktoré získa/získal v súvislosti s predmetom zmluvy voči tretím osobám, s výnimkou prípadov, keď inak ustanoví osobitný všeobecne záväzný predpis.
6. Poskytovateľ sa zaväzuje v súvislosti s plnením delegovaných činností poskytovať informácie, štatistické prehľady a správy týkajúce sa delegovaných činností v uvedených Článku III. zmluvy podľa vyžiadania vecne príslušných orgánov EÚ, PPA, Ministerstva pôdohospodárstva a rozvoja vidieka Slovenskej republiky a iných orgánov štátnej alebo verejnej správy.
7. Koordináciu a riadenie komplexného poskytovania právnych služieb zabezpečuje poskytovateľ prostredníctvom osoby poverenej na konanie vo veciach zmluvy za poskytovateľa v súčinnosti s osobou poverenou na konanie vo veciach zmluvy za PPA.
8. Poskytovateľ je povinný zasielať PPA vyhlásenie o plnení si svojich úloh, a to do konca mesiaca január po začiatku každého kalendárneho roka, v ktorom opíše použité prostriedky (napr. technické vybavenie, popis činnosti agendy, evidencia a spôsob zasielania správ o počte vybavených požiadaviek atď.) pre plnenie ustanovení tejto zmluvy podľa 3 Prílohy I, ods. 1., písm. C.1, bodu v) Delegovaného nariadenia Komisie (EÚ) č. 907/2014 v platnom znení.
9. Poskytovateľ má zabezpečené účinné systémy, ktoré zaistia uspokojivé plnenie delegovaných úloh.
10. Kontrola vykonávania delegovaných činností sa riadi ustanoveniami legislatívy EÚ a SR. PPA má oprávnenie pravidelne preskúmavať delegované úlohy (činnosti) viackrát ročne, a to s cieľom odkontrolovať a potvrdiť, že vykonaná práca má vyhovujúcu úroveň, a že je v súlade s pravidlami EÚ.
11. Kontrola sa bude vykonávať poverenými zamestnancami PPA za účasti poverených zamestnancov poskytovateľa. PPA oznámi zmluvnej strane písomne týždeň vopred termín spoločnej kontroly.
12. PPA má zodpovednosť za efektívne riadenie príslušných fondov, zákonnosť a správnosť riadenia príslušných transakcií vrátane ochrany finančných záujmov EÚ, vykázanie príslušných výdavkov Komisii a správne vedenie účtov.
13. Kontrola výkonu delegovaných činností môže byť vykonávaná aj poverenými zamestnancami Najvyššieho kontrolného úradu SR, Ministerstva pôdohospodárstva a rozvoja vidieka SR, Komisie EÚ, Európskeho dvora audítorov a v prípade odborných kontrol treťou stranou v zmysle príslušných právnych predpisov.
14. PPA a poskytovateľ sú povinní zabezpečiť uchovanie dokumentov v súlade s príslušnými všeobecne záväznými právnymi predpismi.

**Článok X.**

**Zmluvné sankcie a náhrada škody**

1. V prípade nedodržania lehoty plnenia predmetu zmluvy uvedenej v čl. IV je objednávateľ oprávnený uplatniť si voči poskytovateľovi nárok na zmluvnú pokutu vo výške 0,02 % zo sumy dohodnutej za omeškané plnenia (služby) za každých začatý deň omeškania, ak sa zmluvné strany nedohodnú inak.
2. V prípade ak poskytovateľ si nesplní povinnosti mu vyplývajúce z Článkov VI., VII. VIII. IX. tejto zmluvy, vzniká objednávateľovi právo na zmluvnú pokutu vo výške 20.000,- EUR, za každé jedno porušenie.
3. Pri nedodržaní termínu splatnosti faktúry objednávateľom je poskytovateľ oprávnený uplatniť si voči objednávateľovi nárok na úrok z omeškania vo výške 0,02 % z neuhradenej fakturovanej sumy za každý deň omeškania, ak sa zmluvné strany nedohodnú inak.
4. Uhradením zmluvnej pokuty nezaniká nárok objednávateľa na náhradu prípadne vzniknutej škody.
5. Poskytovateľ zodpovedá objednávateľovi za škodu, ktorú mu spôsobil pri poskytovaní právnych služieb.
6. Zodpovednosť za škodu sa bude riadiť podľa príslušných ustanovení Obchodného zákonníka.
7. Splnením záväzku poskytovateľa zaplatiť objednávateľovi zmluvnú pokutu nezanikajú povinnosti poskytovateľa, plnenie ktorých je zabezpečené zmluvnou pokutou.

**Článok XI.**

**Trvanie zmluvy**

1. Táto zmluva sa uzatvára na dobu určitú, a to na jeden rok odo dňa nadobudnutia účinnosti tejto zmluvy alebo do vyčerpania maximálneho finančného limitu podľa bodu 5 Článku V. tejto zmluvy, podľa toho ktorá skutočnosť nastane skôr.
2. Túto zmluvu je možné ukončiť:
3. písomnou dohodou zmluvných strán,
4. písomným odstúpením od zmluvy v prípadoch, ktoré ustanovuje zmluva alebo zákon, alebo
5. písomnou výpoveďou ktorejkoľvek zo zmluvných strán aj bez udania dôvodu s výpovednou lehotou tri mesiace, ktorá začína plynúť prvým dňom mesiaca nasledujúceho po doručení písomnej výpovede druhej zmluvnej strane.
6. Zmluvné strany sú oprávnené odstúpiť od zmluvy pri podstatnom porušení zmluvy, t.j.: sa považuje:
7. poskytovateľ poruší povinnosti vyplývajúce z tejto zmluvy alebo z právnych predpisov, alebo
8. sa narušila nevyhnutná dôvera medzi objednávateľom a klientom, alebo
9. sa poskytovateľ omešká s poskytnutím právnej služby o viac ako 7 dní po dohodnutom termíne pre spracovanie a odovzdanie výstupov vzťahujúcich sa k požiadavke, alebo
10. súd právoplatne uzná ktoréhokoľvek z členov štatutárneho orgánu poskytovateľa alebo zamestnancov poskytovateľa za vinných z trestného činu bezprostredne súvisiaceho s predmetom zmluvy, alebo
11. bol na poskytovateľa podaný návrh na vyhlásenie konkurzu, bol na majetok vyhlásený konkurz alebo bol návrh na jeho vyhlásenie zamietnutý pre nedostatok majetku alebo vstúpi do likvidácie alebo bolo začaté konanie o reštrukturalizácii, alebo
12. poskytovateľ neposkytne informácie na žiadosť objednávateľa o priebehu poskytovania právnej služby,
13. v prípade, ak sa objednávateľ omešká zo zaplatením splatnej faktúry viac ako 60 dní,
14. ak to ustanovuje osobitný predpis.
15. V prípade, že dôjde k porušeniu tejto zmluvy, ktoré zmluvné strany neoznačili ako podstatné, platia pri odstúpení od zmluvy pravidlá upravené príslušnými ustanoveniami Obchodného zákonníka.
16. Oznámenie o odstúpení musí byť podpísané štatutárnym orgánom odstupujúcej zmluvnej strany a nadobúda účinnosť dňom jeho doručenia do sídla druhej zmluvnej strany uvedeného v tejto zmluve.
17. V prípade, že objednávateľ odstúpi od zmluvy, je povinný uhradiť odmenu poskytovateľa podľa podmienok stanovených v tejto zmluve, a to len za právne služby, ktoré boli riadne a včas odovzdané/poskytnuté do dňa účinnosti odstúpenia od zmluvy.
18. V prípade odstúpenia od zmluvy, zmeny zmluvy, alebo dočasného prerušenia plnenia z dôvodu porušenia zmluvy, zaplatí zmluvná strana porušiteľa druhej zmluvnej strane všetky preukázané náklady a škody, ktoré jej z tohto dôvodu vzniknú.
19. Po ukončení platnosti tejto zmluvy, bez ohľadu na skutočnosť, či platnosť zmluvy skončila výpoveďou, odstúpením, dohodou, vyčerpaním celkového finančného limitu alebo uplynutím jedného roka mesiacov odo dňa nadobudnutia účinnosti zmluvy je poskytovateľ povinný do 10 kalendárnych dní odo dňa ukončenia tejto zmluvy vykonať všetky neodkladné úkony, aby objednávateľ neutrpel ujmu na svojich právach a upozorniť objednávateľa na úkony, ktoré v najbližšej dobe neznesú odklad. Porušením tejto povinnosti poskytovateľom, vzniká objednávateľovi právo na zmluvnú pokutu vo výške 20.000,- EUR, za každé jedno porušenie. To neplatí, ak objednávateľ písomne oznámi, že na splnení tejto povinnosti netrvá.
20. Po ukončení platnosti tejto zmluvy, bez ohľadu na skutočnosť, či platnosť zmluvy skončila výpoveďou, odstúpením, dohodou, vyčerpaním celkového finančného limitu alebo uplynutím jedného roka mesiacov odo dňa nadobudnutia účinnosti zmluvy je poskytovateľ zároveň povinný odovzdať objednávateľovi bez zbytočného odkladu späť všetky originály písomností, ktoré od objednávateľa získal v súvislostí s poskytovaním právnych služieb a zaväzuje sa nevyužiť vo svoj prospech alebo prospech tretej osoby žiadne informácie, ktoré od objednávateľa počas plnenia predmetu zmluvy získal. Porušením tejto povinnosti poskytovateľom, vzniká objednávateľovi právo na zmluvnú pokutu vo výške 20.000,- EUR, za každé jedno porušenie.
21. Vypovedaním zmluvy nevzniknú objednávateľovi žiadne dodatočné záväzky voči poskytovateľovi.
22. Poskytovateľ má právo odstúpiť od zmluvy Pri podstatnom porušení povinností vyplývajúcich zo zmluvy môže oprávnená zmluvná strana písomne odstúpiť od zmluvy a požadovať od povinnej strany náhradu škody, ktorá vznikne zavinením povinnej strany v súlade so všeobecne záväznými právnymi predpismi.
23. Odstúpenie od zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia zmluvy, vrátane oprávnenia na náhradu škody, zmluvnej pokuty, riešenia sporov medzi zmluvnými stranami a ostatných ustanovení, ktoré podľa zmluvy alebo vzhľadom na svoju povahu majú trvať aj po ukončení zmluvy. Ustanovenia vzťahujúce sa k usporiadaniu vzájomných právnych vzťahov na základe tejto zmluvy zostávajú v platnosti do momentu ich usporiadania.
24. Ukončením zmluvného vzťahu nie je dotknuté právo na náhradu škody.
25. Úplná alebo čiastočná zodpovednosť zmluvnej strany bude vylúčená v prípadoch zásahu vyššej moci (vis maior).
26. Žiadna zo zmluvných strán nie je oprávnená postúpiť pohľadávky vzniknuté z tejto zmluvy alebo na jej základe tretej osobe bez predchádzajúceho písomného súhlasu druhej zmluvnej strany, ak osobitný všeobecne záväzný právny predpis neustanovuje inak.

**Článok XII.**

**Spoločné a záverečné ustanovenia**

1. Zmluvné strany určujú kontaktné osoby, oprávnené komunikovať v súvislosti s vystavovaním a akceptáciou požiadaviek na poskytovanie právnych služieb a poskytnutí ďalších vysvetlení, doplnení, prevzatí a odovzdaní právnych služieb podľa tejto zmluvy a na ňu nadväzujúcich požiadaviek, pokiaľ nie je zmluvnými stranami stanovené inak, nasledujúcim spôsobom:

a) za poskytovateľa:

b) za objednávateľa: .........................

1. Zmluvné strany sú povinné navzájom sa písomne informovať o zmenách údajov kontaktných osôb uvedených v bode 1 tohto Článku zmluvy, a to bezodkladne po tom, ako dôjde k predmetnej zmene. Zmenu kontaktnej osoby alebo údajov oznámi zmluvná strana, u ktorej k zmene došlo, druhej zmluvnej strane prostredníctvom elektronickej komunikácie na emailovú adresu kontaktnej osoby uvedenej v bode 1 tohto článku zmluvy. V prípade zmien podľa prvej vety tohto bodu sa nevyžaduje vyhotovenie očíslovaného dodatku k tejto zmluve.
2. Táto zmluva podlieha povinnému zverejneniu podľa zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Poskytovateľ berie na vedomie povinnosť objednávateľa zverejniť túto zmluvu a svojim podpisom dáva súhlas na zverejnenie tejto zmluvy vrátane príloh v plnom rozsahu.
3. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
4. Zmluvu možno meniť a dopĺňať len formou písomných číslovaných dodatkov podpísaných oprávnenými zástupcami oboch zmluvných strán len v prípade, ak nebudú v rozpore s ustanovením § 10a zákona o VO.
5. Zmluvné strany sa zaväzujú, že všetky spory, vyplývajúce zo zmluvy, budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe zmluvy, sa budú riadiť právnym poriadkom Slovenskej republiky. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušnému súdu.
6. Poskytovateľ sa zaväzuje strpieť výkon kontroly/auditu súvisiaceho s poskytovanými službami kedykoľvek počas platnosti a účinnosti tejto zmluvy orgánmi kontroly/auditu, a to zo strany Úradu vlády SR, MF SR (vládny audit), Najvyššieho kontrolného úradu SR, Certifikačného orgánu a nimi poverenými osobami, orgánmi auditu, spolupracujúcimi orgánmi a nimi poverenými osobami zo strany Európskej Komisie a Európskeho dvora audítorov, osôb prizvaných uvedenými orgánmi v súlade s príslušnými právnymi predpismi Slovenskej republiky a Európskeho spoločenstva) a poskytnúť im všetku potrebnú súčinnosť (ďalej len “Kontrola prijímateľa NFP“).
7. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
8. Zmluva je vyhotovená v piatich rovnopisoch s platnosťou originálu, kde tri rovnopisy sú po ich podpísaní určené pre objednávateľa a dva rovnopisy pre poskytovateľa.

V Bratislave dňa ........................ V .............. dňa.......................

Za objednávateľa: Za poskytovateľa:

.......................................................... .............................................

 Mgr. Jozef Kiss, MA.

 generálny riaditeľ

Pôdohospodárska platobná agentúra

Príloha č.1: Opis predmetu zákazky